Hei. Tässä Pekka Sartola ja Jerusalem uutisten -
erikoislähetys numero 4. Hyvää lauantai-iltaa kaikille.
Viimeisen jaksomme aiheena ovat kaksi viimeistä ratsastajaa.
Liikumme siis Ilmestyskirjassa ja -
tämän maailmanajan lopun tapahtumissa.
Kolmas ratsumies on ainoa neljästä ratsastajasta, -
joka saa lähtökäskyn 'mene', -
mutta siirtyy aivan kuin ulkopuoliseksi tarkkailijaksi -
toteamaan minkälaisissa olosuhteissa maan päällä eletään.
Sen tehtävä oli seurata ja tarkkailla kahden edellisen aikaansaannoksia, -
tarkennettuna maailman talouteen liittyvien tapahtumien seuraamuksia.
Ratsastajalla on kädessään vaaka, -
joka tässä yhteydessä on tarkoitettu elintarvikkeiden punnitsemiseen.
Johannes kuuli toisenkin äänen ja se sanoi jotakin, jonka apostoli ymmärsi -
tarkoittavan elintarvikkeiden hinnoittelua: -
Koiniks-mitta vehnää yhdellä denaarilla ja -
kolme koiniksia ohraa yhdellä denaarilla.
Hinnoittelu viittaa selvästi sekä elintarvikepulaan -
ja/tai hyperinflaatioon.
Tuohon aikaan yksi denarius vastasi yhden työmiehen päiväpalkkaa -
ja sillä sai ostaa edellä mainittuja tuotteita seuraavasti: -
kahdeksan koiniksia vehnää, sekä sen lisäksi vielä 24 koiniksia ohraa.
Yksi koiniks vehnää ja kolme vastaavaa mittaa ohraa -
riittivät pitämään hengissä työmiehen, -
yhden tai enimmillään kahden päivän ajan.
Perheelle ei siis olisi jäänyt enää juurikaan jaettavaa.
Toisaalta normaaliaikana yksi denaari riitti mainiosti ruokkimaan -
suuremmankin perheen usean päivän ajan.
Jakeen lopussa on omituinen maininta öljystä ja viinistä, -
ne jätetään turmelematta.
Mainitut tuotteet olivat jokapäiväisiä taloustarvikkeita.
Öljyä käytettiin ruoanlaittoon, valaisimiin ja jossain määrin -
myös lääkeaineena. Ne eivät olleet elintärkeitä toimeentulon kannalta, -
jota vehnä ja ohra olivat.
Maininta viinistä viittaa hieman ylellisempään elämään.
Eräänä aikana tulevaisuudessa elintarvikepula on sitä luokkaa, -
että yhden miehen päiväpalkalla ei saa ruokaa kuin -
juuri ja juuri yhden ihmisen hengissä pysymistä varten.
Rikkailla ei sen sijaan ei tule olemaan puutetta mistään.
Vaikka näkymät tänään ovat jo kirkkaasti sen suuntaiset, -
ei ole syytä vielä vetää liian pitkälle meneviä johtopäätöksiä.
Venäjän aloittama hyökkäyssota Ukrainaan keväällä 2022, -
on tosin tuonut mahdollisuuden maailmanlaajuiseen ruoka- ja -
energiapulaan enemmän kuin vain todennäköiseksi.
On arvioitu, että vuonna 2030 ruoka maksaa ainakin -
neljä kertaa enemmän kuin tänään, -
eräät viljalajikkeet jopa 5-6 kertaa enemmän.
Viljelysmaan kunto heikkenee ylilannoittamisen seurauksena, -
vedestä tulee olemaan jatkuvaa pulaa ja maailman väkiluku kasvaa -
nopeammin kuin sille kyetään tarjoamaan elinkelpoisia olosuhteita.
Maailmassa ei ole pula ruoasta, vaan halusta jakaa sitä tarvitseville.
Keskiverto länsimainen perhe heittää käyttämätöntä ruokaa -
roskien mukana noin 40 kg vuodessa.
Sillä määrällä elätettäisiin valtavat ihmismassat kolmansissa maissa.
Eräs maailman väkirikkaimmista valtioista Intia, -
uhraa pyhinä pitämilleen lehmille ruokaa ja -
jättää slummeissa kituvat lapset kuolemaan nälkään.
Näitä ”pyhiä lehmiä” ei saa edes teurastaa lihakarjaksi, -
edes niiden nahkaa ei saa käyttää hyödyksi, -
vaan ne täytyy haudata tai polttaa.
Jos vielä elämme, ainakin osaksi jotenkin siedettävissä olosuhteissa, -
niin eräänä päivänä ne muuttuvat katastrofaalisen huonoiksi.
Syynä on ihminen itse ja hänen toimintansa, -
jotka muuttavat ympäristöä ja olosuhteita.
Raamatun sanoman mukaan, maa saastuu asukastensa alla.
Ilmestyskirjan 6. luvussa kuvataan ratsukkoa, joka on väriltään -
kalmanvihreä, kellertävän homeen värinen ja -
mainitaan sen edustavan kuolemaa.
Tässä yhteydessä käsky 'mene' kuvaa vain väkivaltaisesti tai -
sen suuren miekan seurauksena äkillisesti kuolevien lukumäärän -
moninkertaistuvan verraten lyhyen ajan sisällä.
Kuoleman vanavedessä seuraa hieman yllättäen -
maininta Tuonelasta, jolla ymmärretään kadotukseen joutuvien -
ihmisten sijoituspaikkaa.
Kuolleita tulee olemaan neljäsosa koko maanpiirin ihmisistä.
Kuoleman jäljessä siirtyy valtaisa joukko Tuonelaan odottamaan -
ylösnousemusta, sillä sellainen on vielä odottamassa, -
koska kyse on ahdistuksen ajan jälkimmäisen puoliskon, -
suuren ahdistuksen tapahtumista.
Myös Israelin kohtalot liittyvät erottamattomasti tuleviin tapahtumiin.
Näin profeetta Sakarja kuvaa tuota aikaa, -
Sak. 13:8,9 sekä 14:1,2.
"Ja näin on käyvä koko maassa, sanoo Herra: kaksi osaa siitä -
hävitetään ja saa surmansa, mutta kolmas osa siitä jää jäljelle.
Ja sen kolmannen osan minä vien tuleen; minä sulatan heidät, -
niinkuin hopea sulatetaan, ja koette- len heitä, niinkuin kulta koetellaan.
He huutavat avuksi minun nimeäni, ja minä vastaan heille. Minä sanon: -
"Se on minun kansani", ja se sanoo: "Herra, minun Jumalani"."
"Katso, Herran päivä on tuleva, ja sinun saaliisi jaetaan sinun keskelläsi.
Minä kokoan kaikki pakanat sotaan Jerusalemia vastaan.
Kaupunki valloitetaan, talot ryöstetään, naiset raiskataan, -
ja puoli kaupunkia lähtee pakkosiirtolaisuuteen, -
mutta jäljelle jäävää kansaa ei hävitetä kaupungista."
Antikristukselle annettu aika, 42 kk eli kolme ja puoli vuotta, -
Danielin vuosiviikon viimeinen puolisko tulee olemaan Israelille, -
Jaakobille todellista ahdistuksen aikaa.
Sakarjan profetoima ajanjakso ei ole vielä toteutunut, -
ei vaikka jotkut haluavat nähdä asian juuri holokaustin näkökulmasta käsin.
Tässä käytetty sana maassa ― hepr. arets, tarkoittaa Israelia valtiona, -
ei kansana, ei siis natsivallan ja holokaustin aikaa, -
jolloin Israelia ei vielä oltu perustettu valtiona.
Toinen merkittävä lopun ajan profeetta Daniel, ei myöskään anna -
oikeutta tulkita Israelia koskevia ilmoituksia millään muulla tavalla.
Dan.12:1 "Siihen aikaan nousee Miikael, se suuri enkeliruhtinas, -
joka seisoo sinun kansasi lasten suojana.
Ja se on oleva ahdistuksen aika, jonka kaltaista ei ole ollut -
siitä saakka, kuin kansoja on ollut, hamaan siihen aikaan asti.
Mutta siihen aikaan pelastetaan sinun kansasi, -
kaikki, jotka kirjaan kirjoitetut ovat."
Tämä Danielin ilmoituskokonaisuus käsittelee antikristillistä aikaa,-
vihan aikaa, lopun aikoja, ja jatkuu kuvaamaan jo seuraavassa jakeessa -
kuolleiden ylösnousemusta, iankaikkista elämää, -
kadotettujen tuomioita ja taidollisille luvattuja tehtäviä Millenniumin aikana.
Mutta kokonaiskuvaan liittyy muutakin, jotakin, joka koskee myös meitä -
suomalaisia ja laajemmin kaikkia ei-juutalaisia, siis pakanakansoja.
Joel 3:1,2 ja 12 "Sillä katso, niinä päivinä ja siihen aikaan, -
kun minä käännän Juudan ja Jerusalemin kohtalon, -
minä kokoan kaikki pakanakansat, vien ne alas Joosafatin laaksoon ja -
käyn siellä oikeutta niitten kanssa kansani ja perintöosani, -
Israelin, tähden. Sillä he ovat hajottaneet sen -
pakanakansain sekaan, ovat jakaneet minun maani"
Profeetta Jooel viittaa selvästi samaan ajanjaksoon kuin Sakarjakin,
Herran päivään, siihen aikaan jolloin Juudan ja Israelin kohtalot -
käännetään takaisin Jumalan puoleen.
Tässä profeetta mainitsee myös sen tosiasian, -
että Israelin viimeisen hajotuksen ovat saaneet aikaan pakanakansat, -
siis ei-juutalaiset kansat. Juuri mikään ei ole ollut -
viime vuosikymmeninä niin selvästi havaittava suuntaus kuin tämä.
Israel on jatkuvasti kansakuntien hampaissa, teki se sitten niin tai näin,
mikään ei ole ollut ei-juutalaisten, arabikansojen ja -
niitä tukevien ryhmien, myös YK:n ja EU;n mieleen.
Meidän on aina hyvä muistaa ja tiedostaa se tosiasia, -
että Hän, joka Israelia vartioi, ei torku eikä nuku.
Jos Hän on kerran antanut Israelin maan perintöosalleen -
juutalaiselle kansalle ikuiseksi kotimaaksi, -
ei sitä voi muuttaa miksikään muuksi YK, EU, kvartetti tai kukaan muukaan.
Näin tulee kuitenkin Jaakobin ahdistuksen aikana, -
sen viimeisen kolmen ja puolen vuoden aikana kerran vielä käymään,
tosin jälleen kerran vain väliaikaisesti.
Sillä kaikki muuttuu noina tulevina päivinä, -
lopullisesti ja peruuttamattomasti, siitä Sakarja 14:4
"Hänen jalkansa seisovat sinä päivänä Öljymäellä, -
joka on Jerusalemin edustalla itää kohti.
Ja Öljymäki halkeaa kahtia idästä länteen hyvin suureksi laaksoksi: -
toinen puoli mäkeä siirtyy pohjoiseen ja toinen puoli etelään päin."
Vasta tuolloin toteutuu Jesajan huikea profetia, ja myös se rauha, -
jota vuosituhansia on ihmisvoimin turhaan tavoiteltu.
Jes. 2:2-4
"Päivien lopulla on Herran temppelin vuori seisova lujana, -
ylimpänä vuorista, korkeimpana kukkuloista, -
ja kaikki kansat virtaavat sinne.
Monet kansat lähtevät liikkeelle sanoen: ”Tulkaa, nouskaamme -
Herran vuorelle, Jaakobin Jumalan huoneeseen, että hän opettaisi -
meille teitään ja että me vaeltaisimme hänen polkujaan.
Sillä Siionista lähtee opetus, Jerusalemista Herran sana.”
Hän ratkaisee kansakuntien riidat, jakaa oikeutta monille kansoille.
Miekat taotaan auran teriksi ja keihäät vesureiksi.
Kansa ei nosta miekkaa kansaa vastaan, -
eivätkä ne enää opettele sotimaan."
Jonkinlaisena yhteenvetona näiden neljän osion sisällöstä -
suhteutettuna oman aikamme tapahtumiin, voidaan kiistatta todeta, -
että Raamatun profetiat, vaikka ovat jo vuosituhansia sitten ilmoitettuja, -
toteutuvat yksi toisensa jälkeen jopa piinallisen tarkasti.
Me olemme jo saaneet nähdä ja tulemme näkemään -
yhä voimistuvina ilmiöinä.
Sotia, kristikunta tulee kohtaamaan yhä voimakkaampia eksytyksiä, -
tulemme näkemään yhä voimakkaam- paa Raamatun sanoman alasajoa, -
kristittyjen vainoa, uskontojen yhdistymistä muotoon, -
jossa Jeesus on vai eräs tie yhteisen Jumalan tuntemiseen.
Tulemme näkemään luonnonmullistusten lisääntymistä, -
maanjäristyksiä, kuivuutta, sateita ja tulvia, tsunameja ja -
tulivuorten purkauksia, kaikkia näitä jatkuvasti lisääntyvässä määrin.
Mutta me emme saa antaa näiden -
Raamatussa jo ennalta kuvattujen tapahtumien -
sen koommin masentaa, kuin ohjata ajatuksiamme pois Hänestä, -
jolla on kaikki valta niin taivaassa kuin myös maan päällä.
Ei siis niin, hyvät katsojat, vaan kun te näette kaiken tämän tapahtuvan, -
niin rohkaiskaa mielenne, sillä teidän vapautuksenne hetki on lähellä.
Nämä erikoislähetykset päättyvät nyt tähän -
ja ensi viikolla olemme jälleen uutisten parissa.
Muistathan rukoilla edelleen rauhaa Jerusalemille, -
Israelin maalle ja kansalle. Nähdään viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7